钦定古今图书集成/明伦汇编/闺媛典/第107卷 > 皇清十三 > 严宾妻徐氏〈诸妇女附〉
## 钦定古今图书集成/明伦汇编/闺媛典/第107卷 > 皇清十三 > 严宾妻徐氏〈诸妇女附〉

按《云南府志》：“徐氏，严宾妻，恭肃清季媳也。年六十四，流寇入滇，召诸妇女聚一室，训之曰：‘我家世受国恩，当死’。遂举火自焚。邻里救之，乃与诸妇女别移一室，相继投缳。其时死者，长媳白氏、王氏、次媳罗氏、季媳施氏、孙女万氏、妇张氏、妇女李氏、妇幼孙女寿贞、二妹侄妇韩氏、侄孙妇何氏、侄孙女淑贞、表侄孙妇胡” 氏也。长孙媳任氏在母家闻信亦自缢。时小窑村佃民杨思义妻陈氏，闻田主阖家尽节，夫妇亦投井而死。至戊戌之变，严敏培妻丁氏避难北山，闻敏培被掳，复自缢。其继姑张氏女锡庆、严恕培女大妹，皆相继自缢。十二年间，一门死节者共十九人。